CELEX: 32012D0516
Language: ro
Date: 2012-09-24 00:00:00
Title: Decizia de punere în aplicare 2012/516/PESC a Consiliului din 24 septembrie 2012 privind punerea în aplicare a Deciziei 2012/285/PESC privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau

25.9.2012   
            
            
               RO
            
            
               Jurnalul Oficial al Uniunii Europene
            
            
               L 257/20
            
         DECIZIA DE PUNERE ÎN APLICARE 2012/516/PESC A CONSILIULUI
   din 24 septembrie 2012
   privind punerea în aplicare a Deciziei 2012/285/PESC privind măsuri restrictive împotriva anumitor persoane, entități și organisme care amenință pacea, securitatea sau stabilitatea în Republica Guineea-Bissau
   CONSILIUL UNIUNII EUROPENE,
   având în vedere Tratatul privind Uniunea Europeană,
   având în vedere Decizia 2012/285/PESC a Consiliului (1), în special articolul 3,
   întrucât:
   
               (1)
            
            
               La 31 mai 2012, Consiliul a adoptat Decizia 2012/285/PESC.
            
         
               (2)
            
            
               În urma deciziei Comitetului Consiliului de Securitate al Organizației Națiunilor Unite (CSONU), instituit în temeiul Rezoluției 2048 (2012) a CSONU, șase persoane ar trebui eliminate de pe lista care figurează în anexa II la Decizia 2012/285/PESC și ar trebui incluse pe lista care figurează în anexa I la respectiva decizie. Este de asemenea necesar să fie modificate mențiunile pentru persoanele respective.
            
         
               (3)
            
            
               Listele prevăzute în anexele I și II la Decizia 2012/285/PESC ar trebui modificate în consecință,
            
         ADOPTĂ PREZENTA DECIZIE:
   Articolul 1
   Persoanele care figurează în anexa la prezenta decizie se elimină de pe lista prevăzută în anexa II la Decizia 2012/285/PESC. Persoanele respective se adaugă pe lista care figurează în anexa I la Decizia 2012/285/PESC, iar mențiunile corespunzătoare sunt modificate astfel cum se prevede în anexa la prezenta decizie.
   Articolul 2
   Prezenta decizie intră în vigoare la data publicării în Jurnalul Oficial al Uniunii Europene.
   
      Adoptată la Bruxelles, 24 septembrie 2012.
      
         
            Pentru Consiliu
         
         
            Președintele
         
         A. D. MAVROYIANNIS
      
   
   
      (1)  JO L 142, 1.6.2012, p. 36.
   
      ANEXĂ
      
         PERSOANELE MENȚIONATE LA ARTICOLUL 1
      
      
                   
               
               
                  Nume
               
               
                  Informații de identificare [data și locul nașterii (d.n. și l.n.), număr pașaport/carte de identitate etc.]
               
               
                  Motivele includerii pe listă
               
            
                  1.
               
               
                  Căpitan (forțe navale) Sanhá CLUSSÉ
               
               
                  Cetățenie: Guineea-Bissau
                  D.n.: 28.9.1965
                  Părinți: Clusse Mutcha și Dalu Imbungue
                  Funcție oficială: șeful în exercițiu al Statului-Major al Forțelor Navale
                  Pașaport: SA 0000515
                  Data eliberării: 8.12.2003
                  Locul eliberării: Guineea-Bissau
                  Data expirării: 29.8.2013
               
               
                  Membru al „conducerii militare” care și-a asumat răspunderea pentru lovitura de stat din 12 aprilie 2012. Foarte apropiat de António Injai. Sanhá Clussé a făcut parte din delegația „conducerii militare” care s-a întâlnit cu CEDEAO la Abidjan la 26 aprilie 2012.
               
            
                  2.
               
               
                  Colonel Cranha DANFÁ
               
               
                  Cetățenie: Guineea-Bissau
                  D.n.: 5.3.1957
                  Funcție oficială: șeful operațiilor în cadrul Statului-Major General al forțelor armate
                  Pașaport: AAIN29392
                  Data eliberării: 29.9.2011
                  Locul eliberării: Guineea-Bissau
                  Data expirării: 29.9.2016
               
               
                  Membru al „conducerii militare” care și-a asumat răspunderea pentru lovitura de stat din 12 aprilie 2012. Consilier apropiat al șefului Statului-Major al forțelor armate, António Injai.
               
            
                  3.
               
               
                  Maior Idrissa DJALÓ
               
               
                  Cetățenie: Guineea-Bissau
                  D.n.: 6.1.1962
                  Funcție oficială: consilier pe probleme de protocol pe lângă șeful Statului-Major al forțelor armate
               
               
                  Punct de contact al „conducerii militare” care și-a asumat răspunderea pentru lovitura de stat din 12 aprilie 2012 și unul dintre membrii cei mai activi ai acesteia. S-a numărat printre primii ofițeri care și-au asumat public apartenența la „conducerea militară”, semnând unul dintre primele comunicate ale acesteia (nr. 5 din 13 aprilie 2012). Maiorul Djaló este de asemenea membru al Serviciului militar de informații.
               
            
                  4.
               
               
                  Locotenent-colonel Tchipa NA BIDON
               
               
                  Cetățenie: Guineea-Bissau
                  D.n.: 28.5.1954
                  Părinți: „Nabidom”
                  Funcție oficială: șeful serviciului de informații
                  Pașaport: pașaport diplomatic DA0001564
                  Data eliberării: 30.11.2005
                  Locul eliberării: Guineea-Bissau
                  Data expirării: 15.5.2011
               
               
                  Membru al „conducerii militare” care și-a asumat răspunderea pentru lovitura de stat din 12 aprilie 2012.
               
            
                  5.
               
               
                  Locotenent-colonel Tcham NA MAN (alias Namam)
               
               
                  Cetățenie: Guineea-Bissau
                  D.n.: 27.2.1953
                  Părinți: Biute Naman și Ndjade Na Noa
                  Funcție oficială: șeful Spitalului militar al forțelor armate
                  Pașaport: SA0002264
                  Data eliberării: 24.7.2006
                  Locul eliberării: Guineea-Bissau
                  Data expirării: 23.7.2009
               
               
                  Membru al „conducerii militare” care și-a asumat răspunderea pentru lovitura de stat din 12 aprilie 2012. De asemenea, membru al Înaltului comandament militar (cel mai înalt nivel ierarhic al forțelor armate din Guineea-Bissau).
               
            
                  6.
               
               
                  Locotenent-colonel Júlio NHATE
               
               
                  Cetățenie: Guineea-Bissau
                  D.n.: 28.9.1965
                  Funcție oficială: comandantul regimentului de parașutiști
               
               
                  Membru al „conducerii militare” care și-a asumat răspunderea pentru lovitura de stat din 12 aprilie 2012. Aliat fidel al lui António Injai, locotenent-colonelul Júlio Nhate deține răspunderea materială pentru lovitura de stat din 12 aprilie 2012, întrucât acesta a condus operația militară.